शनिवार और रविवार अवकाश में भी खुलेगा लखनऊ नगर निगम, जमा होगा गृहकर माह के दूसरे शनिवार और रविवार को अवकाश के दिन भी नगर निगम के सभी जोनल कार्यालय खुलेंगे। जहां पर गृहकर जमा करने के अलावा गृहकर से जुड़े अन्य काम भी होंगे। इसको लेकर आदेश भी जारी कर दिया गया है।मुख्य कर निर्धारण अधिकारी अशोक सिंह ने बताया कि शनिवार एवं रविवार को अवकाश है मगर नगर निगम के समस्त जोनल कार्यालयों में खुलेंगे और वहां पर गृहकर का काम होगा। गृहकर कैश काउंटर सुबह 10 से दोपहर दो बजे तक खुले रहेंगे। इस दौरान भवनस्वामी वहां पर जाकर अपना गृहकर जमा कर सकेंगे। गृहकर जमा करने के अलावा नया गृहकर निर्धारण, फीडिंग, संशोधन और आपत्तियों के निस्तारण का काम होगा।