गोरखपुर सेल टैक्स कार्यालय में भीषण आग, लाखों की संपत्ति और अहम दस्तावेज खाक, घंटों बाद भी नहीं पाया गया काबू-रामगढ़ताल थाना क्षेत्र स्थित सेल टैक्स (वाणिज्य कर) कार्यालय में बीती रात

गोरखपुर-रामगढ़ताल थाना क्षेत्र स्थित सेल टैक्स (वाणिज्य कर) कार्यालय में बीती रात भीषण आग लगने से हड़कंप मच गया। आग इतनी भयावह थी कि देखते ही देखते कई मंजिलों को अपनी चपेट में ले लिया और लाखों रुपये के सम्पत्ति नुकसान की आशंका जताई जा रही है। आग लगने का कारण समाचार लिखे जाने तक स्पष्ट नहीं हो सका है। प्रत्यक्षदर्शियों के अनुसार, आग रात करीब एक बजे के आसपास लगी। अचानक इमारत से उठते घने धुएं को देखकर आसपास के इलाकों में अफरा-तफरी मच गई। कुछ ही देर में आग की लपटें ऊपरी मंजिलों तक पहुंच गईं, जिससे कार्यालय परिसर में रखे महत्वपूर्ण दस्तावेज, फर्नीचर, कंप्यूटर सिस्टम और अन्य सरकारी अभिलेख जलकर खाक हो गए। सूचना मिलते ही फायर ब्रिगेड की दर्जनों गाड़ियां मौके पर पहुंचीं और आग बुझाने का प्रयास शुरू किया गया। आग की भयावहता का अंदाजा इसी बात से लगाया जा सकता है कि कई घंटों की कड़ी मशक्कत के बावजूद सुबह करीब 7:30 बजे तक भी आग पर पूरी तरह काबू पाया जा सका।