खेत में अज्ञात युवक का शव मिलने से गांव में दहशत

खेत में अज्ञात युवक का शव मिलने से सनसनी देवरिया जिले के महुआडीह थाना क्षेत्र के भटनी बुजुर्ग गांव में गुरुवार सुबह एक खेत से लगभग 30 वर्षीय युवक का शव मिला। ग्रामीणों की सूचना पर पुलिस मौके पर पहुंची और शव को कब्जे में लेकर जांच शुरू की। शव की स्थिति को देखते हुए ग्रामीणों ने हत्या कर शव फेंके जाने की आशंका जताई है, हालांकि पुलिस ने अभी इसकी पुष्टि नहीं की है। मृतक की पहचान नहीं हो सकी है। पहचान के लिए पुलिस ने शव के फोटो और वीडियो व्हाट्सऐप ग्रुपों में साझा किए हैं। क्षेत्राधिकारी सदर संजय रेड्डी ने बताया कि शव को पोस्टमार्टम के लिए भेजने भेज दिया गया है।और मामले की जांच सभी पहलुओं से की जा रही है। पोस्टमार्टम रिपोर्ट आने और पहचान के बाद ही मौत के कारणों का स्पष्ट खुलासा हो सकेगा।