शीतकालीन खेल कूद कार्यक्रम का हुआ भव्य समापन।

👉 खेल-कूद से तनाव से भी मिलती है राहत-अपर जिला जज। 👉 अपर जिला जज ने जिला कारागार में खेलकूद प्रतियोगिता में विजयी बंदियों को किया पुरस्कृत। संत कबीर नगर 08 जनवरी, 2026 जनपद न्यायाधीश के निर्देशन में चल रहे राष्ट्रीय युवा सप्ताह के क्रम में जिला कारागार में चल रहे शीतकालीन खेलकूद का समापन आज संपन्न हुआ। जिला विधिक सेवा प्राधिकरण के सचिव व अपर जिला जज देवेंद्र नाथ गोस्वामी ने विजयी बंदी प्रतिभागियों को शील्ड प्रदान कर पुरस्कृत किया। अपर जिला जज ने कहा कि खेल कूद से शारीरिक स्वास्थ्य, मानसिक मजबूती, अनुशासन, टीम वर्क, नेतृत्व क्षमता, आत्मविश्वास और तनाव से राहत मिलती है, साथ ही यह जीवन में आगे बढ़ने की प्रेरणा और सफल करियर के अवसर भी प्रदान करता है। यह व्यक्ति के सर्वांगीण विकास में मदद करता है, जिससे सामाजिक कौशल और बेहतर निर्णय लेने की क्षमता विकसित होती है। उन्होंने जिला कारागार से छूटने तथा समाज के मुख्य धारा से जुड़ने के लिए प्रोत्साहित किया। इस अवसर पर जेल अधीक्षक कुलदीप सिंह, चीफ डिफेंस काउंसिल अन्जय कुमार श्रीवास्तव, जेलर आर.के.वर्मा, डिप्टी जेलर नयन कमल सिंह, हरिकेश सिंह समेत कारागार के बंदी आदि उपस्थित रहे।