रोहारी में कंबल वितरण कार्यक्रम का आयोजन, गरीबों के चेहरे पर आई मुस्कान रोहारी।बेलघाट बांसगांव संदेश बाबू विश्राम सिंह महाविद्यालय रोहारी के प्रबंधक के नेतृत्व में कंबल वितरण कार्यक्रम का आयोजन किया गया। कार्यक्रम के मुख्य अतिथि जिला अध्यक्ष जनार्दन तिवारी रहे, जिन्होंने अपने कर-कमलों से गरीब, असहाय, बुजुर्ग एवं दिव्यांग लोगों को कंबल वितरित किए। इस अवसर पर बड़ी संख्या में ग्रामीणों की उपस्थिति रही। कार्यक्रम को संबोधित करते हुए जिला अध्यक्ष जनार्दन तिवारी ने कहा कि उत्तर प्रदेश सरकार द्वारा शीतलहर से बचाव के लिए हर क्षेत्र के गांवों में कंबल वितरण का कार्य किया जा रहा है, ताकि कोई भी जरूरतमंद ठंड से परेशान न हो। उन्होंने कहा कि समाज के सक्षम लोगों को भी आगे आकर गरीबों और असहायों की मदद करनी चाहिए। कंबल वितरण कार्यक्रम में लोगों ने व्यवस्था और कंबलों की गुणवत्ता की जमकर प्रशंसा की। कंबल पाकर जरूरतमंदों के चेहरे पर खुशी साफ दिखाई दी और उन्होंने आयोजकों के प्रति आभार व्यक्त किया। इस अवसर पर पूर्व विधायक संत प्रसाद, विद्यालय के प्रबंधक अभय प्रताप सिंह, मंडल अध्यक्ष बजरंगी सिंह, ललकन बाबा, देवेंद्र सिंह, रमेश सिंह, लल्लू सिंह, रामप्रवेश तिवारी, शिवेंद्र सिंह, विक्की सिंह, बसंत लाल चौधरी, उमेश जायसवाल, इंद्र प्रताप सिंह, ललकन बाबा, योगेश मिश्रा, अभिषेक त्रिपाठी, आशुतोष दुबे, मनीष दुबे, निलेश मिश्रा सहित अनेक गणमान्य लोग उपस्थित रहे। कार्यक्रम में उपस्थित सभी लोगों ने कंबल वितरण में अपना अमूल्य योगदान दिया और सामाजिक सेवा की इस पहल को सराहनीय बताया।