अनुराग स्कॉलरशिप द्वितीय चरण की परीक्षा संपन्न, सैकड़ों छात्रों ने लिया भाग सुल्तानपुर। तहसील कादीपुर क्षेत्र के अनुराग बालिका इंटरमीडिएट कॉलेज में अनुराग स्कॉलरशिप योजना के अंतर्गत द्वितीय चरण की नकलविहीन परीक्षा सफलतापूर्वक संपन्न हुई। परीक्षा में सैकड़ों छात्र-छात्राओं ने भाग लिया। परीक्षा दोपहर 12 बजे से 2 बजे तक आयोजित की गई, जिसमें सिलेबस से 85 प्रश्न और सामान्य ज्ञान से 15 प्रश्न पूछे गए। परीक्षा कॉलेज की प्रबंधक रागिनी मिश्रा एवं प्रधानाचार्य प्रशांत यादव की मौजूदगी में कराई गई। इस दौरान कॉलेज स्टाफ अमर बहादुर सिंह, चमन उपाध्याय, विवेक मिश्रा, दया शंकर यादव, विनीता श्रीवास्तव, सावित्री, बलराम गुप्ता, रामचंद्र, सलमान सहित अन्य कर्मचारी मौजूद रहे। स्कॉलरशिप के आयोजक दिव्यांश मिश्रा ने बताया कि अनुराग स्कॉलरशिप का उद्देश्य आर्थिक रूप से कमजोर लेकिन प्रतिभाशाली छात्रों को कक्षा 6 से 12 तक वित्तीय सहायता और मार्गदर्शन प्रदान करना है। यह योजना अनुराग ट्रस्ट द्वारा संचालित की जाती है, जो एक गैर-सरकारी संगठन है और शिक्षा, स्वास्थ्य व सामुदायिक विकास के क्षेत्र में कार्य करता है। उन्होंने बताया कि तीसरे चरण की परीक्षा 27 जनवरी 2026 को रवानिया इंटर कॉलेज में आयोजित की जाएगी।