पुलिस अफसर के घर हुई चोरी के मामले में 26 दिन बाद दर्ज हुआ मुकदमा *पश्चिमी यूपी में तैनात हैं पीड़ित एडिशनल एसपी* --------------------- /सुल्तानपुर/ शहर के अति सुरक्षित माने जाने वाले रुद्रनगर मोहल्ले में हुई चोरी का मुकदमा घटना के 26 दिन बाद दर्ज हुई है । हालांकि पीड़ित पुलिस कर्मी के घर हुई चोरी का अभी तक खुलासा भी नही हुआ है। परिजनों के अनुसार उनका परिवार रोजी रोजगार के सिलसिले में बैंगलोर शहर मे परिवार के साथ रहता है ।बीते 12 दिसंबर को प्रार्थी के रुद्रनगर स्थित आवास पर जब काम करने वाली मेड आयी तब अन्दर से घर का मुख्य द्वारा बन्द मिला था।अगल-बगल सूचना देने पर मोहल्ले वासी जब आये तब डायल -112 पर सूचना दी गयी ।जब बगल घर की छत से सभी लोग अन्दर गये तो सारा सामान बिखरा मिला ।पीड़ित अंकित राज ने बताया कि सभी आलमारी बक्सो के ताले टूटे मिले ।मोहल्ले वासी हमे फोन पर सूचना दिए।सूचना मिली तब तक यह बता पाना मुश्किल था कि घर से क्या सामान गायब हुआ❓ पीड़ित अंकित राज ने बताया कि घर में कुल तीन परिवार रहते है जिसमे मेरी बडी मम्मी माधुरी श्रीवास्तव उनके पुत्र अमित राज सपरिवार, मेरे मझले पिता रामनरायन व उनकी पत्नी कामिनी श्रीवास्तव व मेरा परिवार रहते है ।घटना के वक्त घर में कोई नही था। परन्तु यह अफवाह थी कि घर मे किसी के न होने से घर बिक रहा है जिससे लोगो को यह अन्दाजा था कि घर मे कोई नही रहता जब मैं और मेरी माताजी श्रीमती मधु श्रीवास्तव घर पर आये और हम लोगो ने देखा कि घर से सोने व चांदी के जेवरात व अन्य धातु के कीमती बर्तन व जमीन व मकान सम्बन्धी कागजात जैसे खतौनी, बैनाम, इनकम टैक्स व वेतन सम्बन्धी कागजात व कुछ पहचान पत्र आदि शामिल है ।आपको बता दें कि मकान मालिक अमित राज श्रीवास्तव एडिशनल एसपी हैं और पश्चिम उत्तर प्रदेश में तैनात हैं।