*मीरानपुर में अंडर-15 शेख क्रिकेट टूर्नामेंट का शुभारंभ,युवाओं में दिखा जबरदस्त उत्साह* सुल्तानपुर। तहसील लंभुआ क्षेत्र के ग्राम सभा मीरानपुर में गुरुवार को आयोजित अंडर-15 शेख क्रिकेट टूर्नामेंट प्रतियोगिता का भव्य शुभारंभ हुआ। मुख्य अतिथि के रूप में पहुंचे समाजसेवी मोहम्मद सुफियान ने फीता काटकर टूर्नामेंट का उद्घाटन किया और खिलाड़ियों से परिचय प्राप्त कर उनका हौसला बढ़ाया।टूर्नामेंट के दौरान मैदान में नौजवानों का जोश और खेल के प्रति जुनून साफ नजर आया।लोकप्रिय युवा नेता सुफियान ने खिलाड़ियों को अनुशासन और खेल भावना के साथ बेहतर प्रदर्शन करने का संदेश दिया। उन्होंने कहा कि ऐसे आयोजन ग्रामीण क्षेत्र की प्रतिभाओं को आगे बढ़ने का अवसर प्रदान करते हैं।आयोजन समिति की ओर से अरबाज शेख,सैफ शेख समेत अन्य सदस्यों ने मुख्य अतिथि का स्वागत किया।इस मौके पर जैद,आकिब,साहबान सहित बड़ी संख्या में खेल प्रेमी और क्षेत्रवासी मौजूद रहे। टूर्नामेंट को लेकर पूरे गांव में उत्साह का माहौल बना रहा।