कक्षा 1-8 तक स्कूल 10 जनवरी तक बंद:9-12 का समय बदला, लखनऊ DM का आदेश; स्कूलों के लिए नई गाइडलाइन जारी लखनऊ में शीतलहर और घने कोहरे के कारण कक्षा प्री-प्राइमरी से कक्षा 8 तक सभी स्कूलों में 10 जनवरी तक अवकाश रहेगा। कक्षा 9 से 12 तक की कक्षाएं सुबह 10 बजे से दोपहर 3 बजे तक संचालित होंगी। लखनऊ में मौसम विभाग के पूर्वानुमान के मद्देनजर कड़ाके की ठंड और घने कोहरे के कारण कक्षा प्री-प्राइमरी से कक्षा 8 तक संचालित सभी परिषदीय, प्राथमिक, उच्च प्राथमिक, सहायता प्राप्त, बोर्ड से मान्यता प्राप्त विद्यालय, कस्तूरबा गांधी आवासीय बालिका विद्यालय तथा अन्य सरकारी/अशासकीय सहायता प्राप्त स्कूलों में 10 जनवरी तक अवकाश रहेगा। इसके साथ ही कक्षा 9 से 12 तक की कक्षाएं प्रातः 10:00 बजे से अपराह्न 3:00 बजे तक संचालित की जाएंगी। जिलाधिकारी विशाख जी ने इस आदेश का कड़ाई से अनुपालन सुनिश्चित करने के निर्देश दिए हैं।