सामुदायिक स्वास्थ्य केंद्र गोला पर पड़ा विशेषज्ञों का टोटा शिकायत के बाद भी नहीं हो सका चिकित्सकों की व्यवस्था गोला गोरखपुर। बांसगांव संदेश। गोला तहसील मुख्यालय का सामुदायिक स्वास्थ्य केंद्र गोला वर्तमान में विशेषज्ञों के टोटा का मार झेल ही रहा है। लोगो द्वारा जिला स्वास्थ्य मुखिया को शिकायत करने के बाद भी व्यवस्था नदारद दिख रही है। मरीजों का इलाज कैसे होगा यह प्रश्न खड़ा पड़ा है।। इस व्यवस्था से लोगों में भारी असंतोष व्याप्त है। प्राप्त विवरण के अनुसार सी एच सी गोला तीस शय्या का अस्पताल है। इस अस्पताल पर विगत कई वर्षों से विशेषज्ञों का टोटा पड़ा हुआ है। इस अस्पताल पर विगत कई वर्षों से शिशु रोग विशेषज्ञ , हड्डी रोग विशेषज्ञ, नेत्र सर्जन महिलारोग विशेषज्ञ काय रोग विशेषज्ञ सर्जन की तैनाती नदारद है। प्रसव का कार्य होता है।महिला चिकित्सक और शिशुरोग विशेषज्ञ की आवश्यकता पड़ने पर बाहर के निजी अस्पतालों या जिला चिकित्सालय का शरण लेना पड़ता है। समय से चिकित्सक उपलब्ध न होने पर घटनाएं भी घट जाती है। इस व्यवस्था से लोगों में भारी आक्रोश व्याप्त है। इस प्रकरण पर जब अधीक्षक डॉ अमरेंद्र नाथ ठाकुर से पूछा गया तो उन्होंने बताया कि जिले पर लिखित सूचना दे दिया गया है। इस प्रकरण पर मुख्य चिकित्साधिकारी डॉ राजेश झा से वार्ता करने पर उन्होंने बताया कि मेरी सज्ञान में है चिकित्सकों की कमी है । चिकित्सक उपलब्ध होते ही सी एच सी गोला पर व्यवस्था दी जाएगी।