सुल्तानपुर नशे के कारोबार पर करारी चोट करते हुए बल्दीराय पुलिस ने गुरुवार को बड़ी कार्रवाई की है। पुलिस ने 136 ग्राम स्मैक बरामद कर दो अभियुक्तों को गिरफ्तार किया है।थानाध्यक्ष नारद मुनि सिंह ने बताया कि गिरफ्तार अभियुक्तों में बृजेंद्र प्रताप सिंह निवासी ग्राम विसावां और अनुराग चौबे निवासी ग्राम बीही,थाना बल्दीराय शामिल हैं। तलाशी के दौरान बृजेंद्र प्रताप सिंह के पास से 64 ग्राम और अनुराग चौबे के कब्जे से 72 ग्राम स्मैक बरामद हुई। कुल बरामदगी 136 ग्राम बताई गई है।गिरफ्तारी व बरामदगी के आधार पर थाना बल्दीराय पर एनडीपीएस एक्ट की धारा 8/21 के तहत मुकदमा दर्ज कर दोनों अभियुक्तों को न्यायालय भेज दिया गया है। पुलिस रिकॉर्ड के अनुसार दोनों अभियुक्तों के खिलाफ पहले से भी एनडीपीएस एक्ट के मामले दर्ज हैं।कार्रवाई करने वाली पुलिस टीम में वलीपुर बाजार चौकी इंचार्ज अनिल सक्सेना,कांस्टेबल अमित कुमार और कांस्टेबल पंकज कुमार शामिल रहे।