बेलघाट में विराट हिंदू सम्मेलन का भव्य आयोजन, भारत माता के जयकारों से गूंजा परिसर बेलघाट। बांसगांव संदेश।। बेलघाट के प्राचीन हनुमान मंदिर परिसर स्थित हाल में रविवार को विराट हिंदू सम्मेलन का भव्य आयोजन किया गया। इस सम्मेलन में क्षेत्र के हजारों हिंदू समाज के लोगों ने बढ़-चढ़कर सहभागिता की। कार्यक्रम का उद्देश्य हिंदू समाज को संगठित करना और सामाजिक एकता को सुदृढ़ करना रहा। सम्मेलन का आयोजन हिंदू सम्मेलन के प्रभारी बृजेश प्रताप शाही के नेतृत्व में किया गया। कार्यक्रम के मुख्य अतिथि के रूप में निखिल जी (विभाग संगठन मंत्री) उपस्थित रहे। वहीं विशिष्ट अतिथियों में अरुणेंद्रशाही (बजरंग दल), हरिनाथ सर्राफ (प्रांत सहसंयोजक) सहित अन्य पदाधिकारी मौजूद रहे। कार्यक्रम की शुरुआत भारत माता के चित्र पर पुष्प-माला अर्पित कर की गई। इसके पश्चात पूरे परिसर में “भारत माता की जय” और “जय श्रीराम” के गगनभेदी नारों से वातावरण भक्तिमय हो उठा। वक्ताओं ने हिंदू समाज की एकता, संस्कृति की रक्षा और सामाजिक समरसता पर अपने विचार रखे। इस अवसर पर प्रमुख रूप से भिखारी प्रजापति, डॉ. के.पी. सिंह, बजरंगी सिंह, ब्लॉक प्रमुख डॉ. पूजा सिंह, रामचंद्र शाही, रणवीर शाही, चंचल शाही, सुशील शाही, शिवेंद्र सिंह, विक्की सिंह, रंजीत शाही, राम प्रवेश तिवारी, देवेंद्र सिंह, शिवाजी चंद्र कौशिक, राहुल सिंह, राजेश दुबे, उमेश राय, विजेंद्र सिंह,आशिष सिंह, देवनाथ यादव,मनोज निगम,शैलेश सिंह, सूरज सिंह जिला गौ रक्षा प्रमुख रामचंद्र, नीलेश मिश्रा, योगेश मिश्रा, आशुतोष दुबे, बसंत लाल चौधरी, गिरजा शंकर मिश्रा, दिनेश शुक्ला,अभिषेक त्रिपाठी सहित बड़ी संख्या में गणमान्य लोग उपस्थित रहे। आयोजकों ने बताया कि इस प्रकार के सम्मेलन समाज को जागरूक करने और राष्ट्रहित में एकजुट होने की प्रेरणा देते हैं। कार्यक्रम के सफल आयोजन में स्थानीय कार्यकर्ताओं और युवाओं की अहम भूमिका रही। अंत में आयोजकों ने सभी उपस्थित लोगों के प्रति आभार व्यक्त किया। विराट हिंदू सम्मेलन के सफल आयोजन से क्षेत्र में उत्साह का माहौल देखा गया और लोगों ने इसे एक ऐतिहासिक आयोजन बताया।